b"\n_START_ARTICLE_\nEF Education First (sykkellag)\n_START_SECTION_\nHistorie\n_START_PARAGRAPH_\nLaget ble etablert i 2005, men ble ikke profesjonelt f\xc3\xb8r i 2007. Team Slipstream satset hardt mot 2008-sesongen, og hadde ambisjoner om \xc3\xa5 bli invitert til Tour de France. Den invitasjonen fikk de allerede til 2008-utgaven. M\xc3\xa5let var ogs\xc3\xa5 \xc3\xa5 bli et ProTour-lag fra 2009-sesongen. Flere etablerte ryttere som amerikanerne David Zabriskie og Christian Vande Velde fra CSC, newzealenderen Julian Dean fra Cr\xc3\xa9dit Agricole, svenske Magnus B\xc3\xa4ckstedt fra Liquigas og skotten David Millar fra Saunier Duval (som ogs\xc3\xa5 er medeier) kom til laget f\xc3\xb8r 2008-sesongen. De ble invitert til Giro d'Italia og tok sin f\xc3\xb8rste store seier i p\xc3\xa5 lagtempoetappen. Senere p\xc3\xa5 \xc3\xa5ret markerte de seg i Tour de France med flere pallplasseringer og Christian Vande Velde som endte p\xc3\xa5 fjerdeplass sammenlagt. _NEWLINE_Laget drives av Slipstream Sports, et selskap som spesialiserer seg i markedsf\xc3\xb8ring og utvikling av sport. Sommeren 2008 gikk Garmin inn som ny hovedsponsor, i tillegg var laget sponset av bl.a Chipotle, en restaurantkjede som spesialiserer seg i mexikansk mat og Holowesko Partners (tidligere H3O)._NEWLINE_F\xc3\xb8r 2011-sesongen gikk Cerv\xc3\xa9lo Cycles inn som delsponsor etter at Cerv\xc3\xa9lo TestTeam  ble lagt ned, og \xc3\xa5tte av rytterne, blant andre Thor Hushovd og Gabriel Rasch, fulgte med._NEWLINE_Den tidligere profesjonelle syklisten Jonathan Vaughters er hovedmannen bak ideen til laget._NEWLINE_F\xc3\xb8r 2015-sesongen slo Garmin-Sharp seg sammen med det italienske laget Cannondale Pro Cycling._NEWLINE_To dager f\xc3\xb8r starten av Tour de France 2016 kunngjorde Slipstream Sports at de hadde sl\xc3\xa5tt seg sammen med Drapac Capital Partners under det nye navnet Cannondale-Drapac Pro Cycling Team. Drapac Professional Cycling blir fra 2017 deres utviklingslag, med navnet Drapac-Pat's Veg._NEWLINE_Under Vuelta a Espa\xc3\xb1a 2017 fikk alle rytterne og st\xc3\xb8tteapparatet fristilt fra sine kontrakter fordi en forventet sponsor for 2018-sesongen trakk seg. Etter noen uker ble det klart at EF Education First kom inn som ny sponsor og majoritetseier."